יאן קולר

יאן קולר (בצ'כית: Jan Koller; נולד ב-30 במרץ 1973 בסמטנובה להוטה) הוא כדורגלן עבר צ'כי אשר שיחק בעמדת החלוץ. הוא מחזיק בשיא כל הזמנים של הנבחרת (כולל נבחרת צ'כוסלובקיה בעבר) בהבקעת שערים, עם 55 כיבושים.

קריירה 
קולר, המתנשא לגובה של 2.02 מטר, היה אחד מהשחקנים הגבוהים הטובים ביותר באירופה. הוא התחיל את אימוני הכדורגל שלו בעמדת השוער אבל כאשר החל לשחק כדורגל מקצועני הוא עבר הסבה לעמדת החלוץ, שבה שיחק עד תום הקריירה. למרות זאת, בעונת  אימוניו כשוער פעלו לטובת קבוצתו, כאשר במהלך משחק הבונדסליגה שבין בורוסיה דורטמונד לבאיירן מינכן הורחק השוער הראשון של דורטמונד, ינס להמן, באמצע המחצית השנייה. קולר נכנס לשער, אחרי שהוא כבר הספיק להבקיע שער במחצית הראשונה. הוא אפילו הצליח לשמור על השער נקי עד סיום המשחק, אחרי שהציל כדורים רבים והזדמנויות רבות שנבעטו לעבר שערו בידי שחקני באיירן, ובנוסף לכל, הוא זכה בתואר שוער השבוע בליגה. דורטמונד, למרות הכל, הפסידה בסיומו של אותו משחק.

לדורטמונד הגיע קולר מהקבוצה הבלגית אנדרלכט בשנת 2001. אל אנדרלכט הגיע מהקבוצה הבלגית הקטנה
לוקרן שעמה הצליח לזכות בתואר מלך השערים של הליגה הבלגית בסיום עונת . בעונת  עבר לקבוצת הפאר הצרפתית מונקו לאחר חמש עונות מוצלחות בדורטמונד. במהלך עונת  הוא עבר לנירנברג, עימה ירד לליגת המשנה הגרמנית בסיום העונה. בקיץ 2008 עבר לקריליה סובטוב סמארה מליגת העל הרוסית ולאחר מכן שיחק בקבוצה הצרפתית קאן. באוגוסט 2011 הודיע קולר על פרישה ממשחק.

ב-16 ביוני 2008, לאחר הדחת הנבחרת מיורו 2008, פרש קולר מנבחרת צ'כיה אחרי 55 שערים ב-90 משחקים. בטורניר עצמו הבקיע שער אחד. ב-2009 החליט להצטרף שוב לנבחרת הצ'כית בגלל תוצאותיה המאכזבות במוקדמות מונדיאל 2010. הוא שיחק משחק אחד מול נבחרת סלובקיה ולאחריו פרש בשנית.

קישורים חיצוניים

 

 אתר השחקן

הערות שוליים 

כדורגלנים צ'כים
חלוצי כדורגל צ'כים
כדורגלני ספרטה פראג
כדורגלני לוקרן
כדורגלני אנדרלכט
כדורגלני בורוסיה דורטמונד
כדורגלני מונקו
כדורגלני נירנברג
כדורגלני קריליה סובייטוב סמרה
כדורגלני קאן
כדורגלני נבחרת צ'כיה
זוכי נעל הזהב הבלגית
כדורגלני יורו 2000
כדורגלני יורו 2004
כדורגלני מונדיאל 2006
כדורגלני יורו 2008
צ'כים שנולדו ב-1973